**GUVERNUL ROMANIEI**

****

**ORDONANŢĂ**

**pentru modificarea și completarea Ordonanței Guvernului nr. 15/2002 privind aplicarea tarifului de utilizare şi a tarifului de trecere pe rețeaua de drumuri naționale din România**

În temeiul [art. 108](http://lege5.ro/App/Document/gq4deojv/constitutia-romaniei-republicata-in-2003?pid=43226719&d=2025-08-21#p-43226719) din Constituția României, republicată, şi al art. 1 VII poz. 3 din Legea nr. 134/2025 privind abilitarea Guvernului de a emite ordonanțe,

**Guvernul României adoptă** prezenta ordonanță:

**Art. I.** – Ordonanța Guvernului nr. 15/2002 privind aplicarea tarifului de utilizare şi a tarifului de trecere pe rețeaua de drumuri naționale din România, aprobată cu modificări şi completări prin Legea nr. 424/2002, cu modificările şi completările ulterioare, publicată în Monitorul Oficial, Partea I nr. 82 din 01 februarie 2002, cu modificările și completările ulterioare, se modifică și se completează, după cum urmează:

**1.** La articolul 1, după alineatul (31) se introduc două noi alineate, alineatul (32) și alineatul (33), cu următorul cuprins:

”**(32)** Nivelul tarifelor de trecere pentru utilizarea podului peste Dunăre între Giurgeni și Vadu Oii, precum și modul de aplicare al acestora sunt prevăzute în anexa nr. 3, care face parte integrantă din prezenta ordonanță;

**(33)** Nivelul tarifelor de trecere pentru utilizarea podurilor peste Dunăre între Fetești și Cernavodă, precum și modul de aplicare al acestora sunt prevăzute în anexa nr. 4, care face parte integrantă din prezenta ordonanță.”

**2.** Alineatul (2) al articolului 122 se modifica si va avea urmatorul cuprins:

„(2) Nivelul şi modul de aplicare a tarifului de trecere pentru utilizarea podului peste Dunăre în sensul Giurgiu - Ruse se reglementează prin ordin al ministrului transporturilor.

**3.** „Anexa nr. 1 – Nivelul tarifului de utilizare a drumurilor naționale”, se modifică și se înlocuiește cu Anexa nr. 1, care face parte integrantă din prezenta ordonanță.”

**4.** „Anexa nr. 2 – Cuantumul amenzii contravenționale aplicabile utilizatorilor în cazul lipsei rovinietei valabile”, se modifică și se înlocuiește cu anexa nr. 2, care face parte integrantă din prezenta ordonanță.

**5.** „Anexa nr. 4 – ”Cuantumul amenzii contravenționale aplicabile utilizatorilor în cazul lipsei peajului valabil”, se modifică și se înlocuiește cu anexa nr. 5, care face parte integrantă din prezenta ordonanță.

**6.** „Anexa nr. 5 – Lista camerelor video din punctele de trecere a frontierei sau din proximitatea acestora”, se modifică și se înlocuiește cu anexa nr. 6, care face parte integrantă din prezenta ordonanță.

**Art. II. – (1)** Prezenta ordonanta intra in vigoare în termen de 10 zile de la data publicării în Monitorul Oficial, Partea I.

**(2)** Tarifele de utilizare și tarifele de trecere achitate anterior intrării în vigoare a prezentei ordonante își mențin valabilitatea.

**Art. III.** – La data intrării în vigoare a prezentei ordonanțe, prevederile art. 1 alin. (4) și alin. (5) din Ordinul ministrului transporturilor nr. 1836/2018 pentru aprobarea unor tarife aplicate de Compania Națională de Administrare a Infrastructurii Rutiere - S.A., cu modificările și completările ulterioare, își încetează aplicabilitatea.

**PRIM – MINISTRU**

**ILIE - GAVRIL BOLOJAN**